Čierna hora (vrch v Ondavskej vrchovine)

Čierna hora () je vrch v Ondavskej vrchovine, krajinnom celku Nízkych Beskýd. Leží nad obcou Rovné, približne  západne od Svidníka. Vrcholom prechádza Cesta hrdinov SNP.

 Poloha 
Nachádza sa v centrálnej časti vrchoviny, v Prešovskom kraji, okrese Svidník a zasahuje na katastrálne územie obce Jurkova Voľa a Rovné. Najbližšími sídlami sú severne situovaná Jurkova Voľa, západne ležiaca Cernina, južne Rovné a východne Svidník.

 Opis 
Čierna hora je vretenovitý lesný masív z pieskovcového flyšu stredného eocénu, ležiaci v rozsiahlom hrebeni, lemujúcom západný breh Ondavy. Ten sa tiahne od vrchu Baňa () nad Stropkovom, severným a severozápadným smerom na Krásnu horu (), pričom strednou časťou od Ostrého vrchu () po rázcestie Lazová lúka ním prechádza turistická magistrála Cesta hrdinov SNP. Na vrchole Čiernej hory je rozhľadňa s útulňou a altánkom. 

Západným smerom sa nachádza Makovica (), Kohútov (), Kačalová (), Široká hora (), Lazinár () a Hampľová (), južným leží Bukovec (), Veľký Prieloh () a Rajsova hora (), východným Ostrý vrch (), Grúň (), Kolesovka (), Pacutová () a Timofejka () a severným Rohuľa (), Kalinec () a Javorník ().Ondavská vrchovina. Turistická mapa. 1 : 50 000. Harmanec: VKÚ, a. s. Vodu zo západných častí odvádza Cerninka, z južných jej prítok Šindliarka, smerujúce do Tople, severovýchodné svahy odvodňuje potok Rusinec do Ondavy. Vrcholom a hrebeňom prechádza turistická magistrála.

 Dejiny 
V prvej svetovej vojne sa v okolí odohrali od septembra 1914 do marca 1915 vojenské operácie. Výsledkom týchto operácií boli straty na ľudských životoch, keď tu zahynulo skoro 4000 rakúsko-uhorských a ruských vojakov. Vojenské cintoríny sa nachádzajú v okolitých dedinách Kurimka, Cernina, Mlynárovce a Svidník. Až do dnešných dní sa tu nachádzajú stopy po vojenských zákopoch. 1 km pod vrchom Čierna hora sa nachádza pamätník obetiam prvej svetovej vojny.

 Výhľady 
Na vrchole je malá odlesnená plocha, obklopená lesným porastom, ktorý neumožňuje rozhľad. Z rozhľadne je však vidieť okolité vrcholy Ondavskej vrchoviny, no tiež Busov, Čergov, Slanské a Vihorlatské vrchy, vzácne i Tatry.

 Prístup 
 po  červeno značenej Ceste hrdinov SNP:
 od západu z Kurimky cez Lazovú lúku
 od východu zo Svidníka cez Ostrý vrch
 po  zelenej značke zo sedla Grob nad Rovným cez Ostrý vrch

 Referencie 

 Pozri aj 
 Ondavská vrchovina
 Zoznam vrcholov v Ondavskej vrchovine

 Externé odkazy 
 Poloha na turistickej mape

Kategória:Vrchy v Ondavskej vrchovine
Kategória:Vrchy pod 1000 metrov na Slovensku
Kategória:Vrchy pod 1000 metrov v Poľsku
Kategória:Vrchy v okrese Svidník
Kategória:Jurkova Voľa
Kategória:Rovné (okres Svidník)